Document ID: /fineweb-2-swissfilter-quality_10-filterrobots/filtered/02850.jsonl.gz/24

Десетици маскирани хулигани се судриле со полицијата во вообичаено мирниот центар на Цирих, палејќи автомобили, дрвја и канти за ѓубре, соопштила швајцарската полиција.
Полицијата употребила гумени куршуми, солзавец и водени топови за да ја разбрка групата од околу 200 луѓе, од кои многумина, со маски на лицата, биле вооружени со метални шипки и фрлале камења и други предмети на полицајците.
Во немирите кои се случиле доцна синоќа, а зад кои, според полицијата стои радикалната левица, била причинета материјална штета која се проценува на неколку стотици илјади евра.
Групата хулигани, кои се собрале околу 22 часот, покрај тоа што фрлале камења врз полицијата, запалиле едно полициско возило и украле полициска опрема, пред да стигне засолувањето.
Хулиганите палеле дрвја, автомобили и канти за ѓубре, и искршиле излози на продавници и прозорец на ресторан, а исплашените гости се криеле во подрумот и задниот дел на објектот. Полицијата до полноќ успеала да воспотави ред.
Четворица мажи – двајца Швајцарци, но и државјани на Велика Британија и Лихтенштајн, биле уапсени под сомнеж дека учествувале во немирите. Цирих, најголемиот град во Швајцарија, е еден од главните финансиски центри во кој се сместени голем број банкарски гиганти и е еден од најбогатите европски градови.